**Көктемгі демалыс кезінде балалар қауіпсіздігі туралы ата-аналар үшін**

**жадынама**

**Құрметті ата-аналар, балаларыңызды қорғаңыздар!**

Балалардың демалып және сау болуы үшін, ата-аналармен, туысқандарымен, достарымен демалысты ұйымдастыру кезінде бірқатар ережелер мен талаптарды есте сақтау керек. Балалар бойына жеке қауіпсіздігін сақтау дағдыларын қалыптастырыңыздар; балалармен жеке әңгіме жүргізіңіздер; маңызды ережелерді түсіндіріңіздер; оларды ұстану өмірлерін сақтауы мүмкін; баланың бос уақыты мәселесін шешіңіз.

**Есте сақтаңыз!**

1. Қараңғы түскен уақыт пен түнде (22.00-ден 06.00-ге дейін) балалар мен жасөспірімдерге үлкендерсіз көшеде жүруге заңды түрде тыйым салынады;

2. Өз балаңыздың қайда, кіммен жүргені туралы үнемі біліп отырыңыз, барған орнын бақылаңыз; бөгде адамдармен сөйлесуге тыйым салыңыз. Балаңызға егер біреу оған қиянат жасағысы келсе, әрқашан кімге болса да «жоқ» деп айтуға толық құқығы бар екенін түсіндіріңіз; қандай жағдай болмасын танымайтын адамдардың көлігіне отыруға болмайтынын түсіндіріңіз; не болса да, балаңызға қандай жағдай болмасын оның болған уақиға туралы сіздің білуіңіз қажет екенін айтып, оған ашуланбайтыныңызды, оның жағында болатыныңыз туралы сендіріңіз. Құпияда ұстауға уәде берсеңіз де, кейбір фактілерді құпияда ешқашан сақтауға болмайтынын түсіндіріңіз;

**3.   “Сең жүру және көктемгі су тасқыны кезіндегі балаларды бақытсыз жағдайлардан алдын алу шаралары ”**

Балаларды өзендерге, әсіресе, сең  жүрген кезде ересектердің бақылауынсыз жібермеңіздер, оларға өзен және көлдердің мұздан ашылар кезінде мұздың үстінде болудың қауіпті екенін ескертіңіздер. Естеріңізде болсын, су тасқыны кезінде, сең жүргенде бақытсыз жағдайлар балаларда жиі болады. Балаларға су тасқыны кезіндегі ереже  тәртібін түсіндіріңіздер, судың басында қияңқылық жасатпаңыздар, желікпелікке жол бермеңіздер.

Қолдан жасалған салдарда, тақтайларда, бөренелерде, әлде жүзіп жүрген мұзда жүзуге рұқсат бермеңіздер. Ойылған мұз, суық су, тез ағымы бар жер қазаға ұшыратады. Балаларға сең жүргенде және көктемгі су тасқыны кезіндегі қауісіздік шараларын түсіндіріңіздер. Бұған ұсынылған шығармалардың тақырыптарын, диктанттарды, сайыстарды, сурет сабақтарын, “Мұзда және суда ереже тәртібін сақтау, апатқа ұшырығандарды құтқару әдістерін және оларға көмек көрсету туралы” әнгімелерді арнау қажет.

      Оқушыларды қайғылы жағдайларға әкелетін судағы оқиғалардың алдын-алу үшін барлық мүмкіншілік жасау әрбір мұғалім мен ата-ананың міндеті.

4. **Жол-көлік уақиғасының құрбаны немесе себепші болмауы үшін,** балаларға жол жүру ережелерін үйрету қажет, жолда және қоғамдық көлікте мұқият болуды үйретіңіз; балалармен ойын және спорт алаңында, жорыққа шыққанда абайлаңыз және қауіпсіздік талаптарын сақтаңыз; велосипедте, квадроциклда, мопедте, мотоциклда балармен жүру ережені жаттаңыз. Есте сақтаңыз! 14 жасқа толмаған балаларға велосипедті автомагистраль мен соған тең жолдарда жүргізуге, ал 16 жасқа толмаған балаларға скутерді (мопедті, квадроциклді) жүргізуге тыйым салынады.

5. **Отпен мұқият болыңыздар**. Отпен мұқият болмағандықтан өрт жағдайларының кең тараған уақиғаларына балалардың назарын аударыңыз; баланың отпен сотқарлығы; сөндірілмеген көмірлер; сөндірілмеген темекі қалдықтары, сіріңкелер; саяжай мен орман жиегіндегі жер иелерінің қоқысты жағулары; шөптерді өртеу; қысқа мерзімге тұйықталу; электротехникалық құрылғыларды, тұрмыстық құралдарды, пештерді пайдалану.

**6.Баланың ғаламтордағы қауіпсіздігі!**

Қазіргі уақытта Ғаламтор желісіндегі қауіпсіздік ережелерін сақтау мен шынайы өмірдегі қауіпсіздік ережелері өзара тығыз байланысты!Баланың қалыпты дамуына нәсілге бөлінуші және экстремистік сайттар, есірткілер, порнография және т.с.с. туралы ашық ақпараттар қауіп төндіреді. Ғаламтор қойнауы адамгершілік құндылықтармен қатар, қаржылық – зиянды бағдарламалар: құрттар, вирустар, «қоңырау шалулар» тәрізді қауіптерге душар етуде. Қазіргі уақытта қоғамда әлеуметтік желілердегі «Синий кит» және «Тихий дом» атты жасөспірімдер арасында өзіне-өзі қол жұмсау ойындары белсенді таралып жатқандығын білесіздер, балалардың бос уақыттарын ұтымды ұйымдастыру, балаларға бақылауды күшейту керек. Өз балаларыңыздың Ғаламтор желісінде еркін жүзуіне жол жібермеңіздер: Ғаламторға қол жеткізуді бақылау қажет, тыйым салынған сайттарға шығуды, экстремизм, деструктивті діни ағымдар, құмар ойындар, нашақорлық және т.б. насихаттаушы қауіпті ресурстарды шектеу керек. Компьютердің, планшеттер мен смартфондардың браузерлеріндегі сайттарға кіру тарихын үнемі қадағалап қарап отыруға кеңес береміз, әсіресе, Сіздің балаңыз тіркелген**YouTube**каналына назар аударыңыздар.

Сіздің балаңыздың «Facebook», «В контакте», «Одноклассники», «Мой мир» әлеуметтік желілеріндегі виртуалды достарына назар аударыңыздар.

**Естеріңізде жүрсін.**Балалар қандай сайттарды пайдаланатынын білу маңызды. Тәртіпті қадағалап отыратын модераторлары бар сайттарды пайдаланған дұрыс. Көптеген чаттар мен форумдарда бейресми түрде қарым-қатынас жасауға мүмкіндік бар. Балаңыздың бейресми түрде таныс емес адамдармен қарым-қатынас жасамауын талап етіңіз.

Құрметті ата-аналар, тыйым салынған сайттарды пайдалануды шектеу мен тыйым салу бойынша шараларды іске асырыңыз, жеке компьютерлерге, ноутбуктер, планшеттер мен смаортфондарға «Ата-ана бақылауы» сервисін қоюға кеңес береміз.

**7. Балалар табиғаттан** **бейқам және сенгіш екенін есте сақтаңыз.** Балаларда алаңғасарлық болатына назар аударыңыз. Сондықтан, өзін ұстаудың оңай ережелерін балардың есіне жиі салуыңыз, олардың есте сақтап және оны қолдануына мүмкіндік береді. Сіз оны үнемі естеріне салып отыруға міндеттісіз.

**Есте сақтаңыз**! Бала – сізден үлгі алады! Сіздің үлгіңіз баланы көше мен үйде тәртіпті болуына үйретсін. Қайғылы оқиғалардан балаларды сақтау үшін, барлық мүмкіншіліктерді жасауға тырысыңыз!

**Құрметті ата-аналар, сіздерден өтініп сұрайтынымыз**сынып жетекшісіне көктем каникул кезінде балаңыздың демалысы және болатын орны туралы ақпарат, сонымен қатар демалыс кезінде балаңыздың өмірі мен денсаулығына жауапкершілігіңіз туралы қолхат қалдырып кетіңіз. **Сіздерге жақсы және толыққанды демалыс тілейміз.**

**Таныстым :**

|  |  |  |  |
| --- | --- | --- | --- |
| **№** | **Оқушының аты-жөні** | **Ата-анасының аты-жөні** | **қолы** |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| 7 |  |  |  |
| 8 |  |  |  |
| 9 |  |  |  |

Сынып жетекшісі:

Күні,айы,жылы: